เรื่องร้องเรียน (สะพาน) วันที่ 2022-07-06 12:59:14 — แขวงสำราญราษฎร์ เขตพระนคร กรุงเทพมหานคร
ขอบคุณสำหรับความพยายามในการแก้ปัญหาโดยการเอาแผงกั้นมาวางครับ แต่มันเป็นการแก้ปัญหาที่ไร้ผล แค่คนขับรถมาเอาแผงกั้นไปชิดสะพานเค้าก็จอดกันได้แล้วครับ แล้วถ้าดูตั้งแต่รูปแรกที่ผมส่งไปจะเป็นอีกฝั่งของสะพานก็มีรถมาจอด สรุปคือจอดทั้งสะพานนะครับ แล้วช่วงเวลาที่เกิดปัญหาคือตั้งแต่ร้านอาหารตรงหัวมุมและร้านแถวนั้นเริ่มตั้งร้านจนขายเสร็จคือช่วงเวลาเย็นจนถึงค่ำ พวกเจ้าหน้าที่เทศกิจมาเช้ามาเที่ยวก็แก้ไม่ได้หรอกครับ ครั้งนี้จะแจ้งครั้งสุดท้ายแล้วครับ เหนื่อยใจเห็นท่าผู้ว่ามีความมุ่งมั่นเลยนึกว่าจะแก้ปัญหาที่เกิดใกล้ๆกับสถานที่ทำงานของท่านได้ แต่ก็ดูจะหวังสูงเกินไป แล้วก็ฝากทีมเจ้าหน้าที่แก้ปัญหาคุณควรเลิกประสานสน.สำราญราษฏร์ได้แล้วครับ ถ้าตำรวจสน.นี้มีจิตสำนึกในหน้าที่ผมคงไม่ต้องแจ้งปัญหาหลายรอบหรอกครับ วันนี้ตอนเย็นเค้าก็ยังปล่อยให้จอดรถกัรเหมือนเดิม แผงกั้นก็ชิดไปกับสะพานตามที่ผมบอก ขออภัยที่ไม่ได้ถ่ายรูปมาให้ดูนะครับพอดีฝนตก หวังว่าทางเจ้าหน้าที่จะแก้ปัญหาได้เด็ดขาดซักทีนะครับ ถ้าตำรวจละเว้นการปฏิบัติหน้าที่ทางกทม.ก็ควรมีวิธีจัดการตำรวจเหล่านั้นหรือต้องรอให้ประชาชนแจ้งข้อหากับตำรวจเองหรือต้องรอให้เป็นข่าวดังออกสื่อถึงจะแก้ได้ครับ รบกวนด้วยนะครับ